अफरीदी से संबंध सुधारने की कोशिश कर रहा है पीसीबी  
पाकिस्तान क्रिकेट बोर्ड के अध्यक्ष एजाज बट ने साफ करने की कोशिश की है कि बोर्ड शाहिद अफरीदी के खिलाफ नहीं है।
पूर्व कप्तान शाहिद अफरीदी से संबंध सुधारने की कोशिश कर रहा है। पीसीबी अध्यक्ष एजाज बट ने साफ करने की कोशिश की है कि बोर्ड अफरीदी के खिलाफ नहीं है। उन्होंने अफरीदी के पिता के तबीयत के बारे में जानकारी ली जो दिल का दौरा पड़ने के बाद अस्तपाल में भर्ती हैं। बोर्ड सूत्रों ने कहा, एजाज बट ने अस्पताल में शाहिद के पास गुलदस्ता और कार्ड भेजा जबकि बोर्ड के वरिष्ठ अधिकारी ने अफरीदी से मिलकर उनके पिता की तबीयत के बारे में पूछा।   सूत्रों ने कहा कि यह कदम साबित करता है कि पीसीबी का इस ऑलराउंडर के खिलाफ कोई निजी द्वेष नहीं है। उन्होंने कहा,  जहां तक पाकिस्तान क्रिकेट में योगदान की बात है तो बोर्ड में प्रत्येक उनकी प्रशंसा करता है। अफरीदी और बोर्ड के बीच हाल में तब रिश्तों में खटास आ गई थी जब बट ने उनकी कप्तानी की आलोचना की थी। अफरीदी ने इसके जवाब में कहा था कि वह पीसीबी अध्यक्ष के बयान से बेहद निराश हैं।